Fagert er landet

«Fagert er landet» er en salme og fedrelandssang med tekst skrevet av presten Anders Hovden og utgitt i 1907. Det er trolig hans mest kjente salme og NRK kåret den i 2014 til Norges nest mest populære salme. 

Den ble skrevet mens Hovden var sogneprest i Krødsherad i Buskerud, og han skal ha skrevet den etter en skitur alene fra prestegården Bjertnes i strålende vær. Ifølge egen beretning ble salmen ferdig i løpet av skituren og han skrev den ned straks han kom hjem. Hovdens håndskrevne kladd er bevart. 

Da Hovden lå på det siste ba han familien om å lese og synge fra Nynorsk salmebok, særlig «Fagert er landet». Hovden var Venstre-mann, målmann og støttet ivrig selvstendighet fra Sverige; noe som uttrykkes i denne patriotiske salmen skrevet to år etter unionsoppløsningen. Han representerte en folkelig, liketil og frilyndt kristendom. På den tiden var det vanlig å se kristendom og fedreland i sammenheng. Salmens kobling mellom det jordnære og høystemte, mellom natur og gud, medvirket trolig til å gjøre den populær.

Teksten stod på trykk første gang i diktsamlingen Solhov i 1907, senere gjengitt blant annet i Dikt i utval (1937). Den melodien den vanligvis synges til er av den tyske komponisten Melchior Vulpius fra 1609. Opprinnelig skrev Hovden den med tanke på at den skulle synges til Ludvig Mathias Lindemans melodi til salmen «Kirken den er et gammelt hus». Hovden innrømmet at Vulpius melodi passer bedre. Salmen fremføres ofte på grunnlovsdagen 17. mai.

1.Fagert er landet du oss gav,
Herre, vår Gud og vår Fader!
Fagert det stig av blåe hav,
soli ho sprett og ho glader,
signar vårt land i nord og sud;
soleis di åsyn lyser, Gud,
over vårt Noreg i nåde.4. Tidi ho renn som elv mot os,
fort skifter sumar med vetter.
Fader, ver alltid Noregs los
radt til dei seinaste ætter!
Herre, vår Gud, vårt Noregs Gud,
varda vårt land frå fjell til flud,
lær oss å gå dine vegar!5. Signa då Gud vårt folk og land, 
signa vårt strev og vår møde,
signa kvar ærlig arbeidshand,
signa vår åker med grøde!
Gud utan deg den vesle urt,
veiknar og visnar, bleiknar bort, 
ver du oss ljoset og livet!

«Flud» er en grunne i sjøen der bølgene bryter.

 Innspillinger (i utvalg) 
Olav Werner med Rolf Holger, orgel. Innspilt i Petrus kirke, Oslo, 19. mai 1960. Utgitt på EP-platen Odeon GEON 42.Olav Werner med Rolf Holger, orgel: EP (Odeon GEON 42)
Play Filmgruppe, Film, "Arquebus - Fagert er landet" 2017

 Referanser 

 Eksterne lenker 
 Fagert er landet (Salmebloggen.no)

Kategori:Nasjonalsanger
Kategori:Nynorske salmer
Kategori:Sanger fra 1907